Kaitseväikepingetrafo
Kaitseväikepingetrafo ehk kaitseeraldustrafo on pinget madaldav eraldustrafo, mis on ette nähtud elektriahelate toiteks kaitseväikepinge maandamata süsteemis (SELV) ja kaitseväikepinge maandatud süsteemis (PELV). Kaitseväikepingetrafo primaar- ja sekundaarmähised on teineteisest eraldatud kahekordse või tugevdatud isolatsiooniga, et vähendada ohtu, mida võiks põhjustada maa ja elektripaigaldise pingestatud osade juhuslik üheaegne puutumine.